Umar akmar
కోహ్లీతో నన్ను పోల్చవద్దు: అక్మల్‌
న్యూఢిల్లీ: టీమిండియా కెప్టెన్‌ కోహ్లీతో తనను పోల్చడం సరికాదని పాకిస్థాన్‌ క్రికెటర్‌ ఉమర్‌ అక్మల్‌ పేర్కొన్నాడు. అంతర్జాతీయ క్రికెట్‌లోకి కోహ్లీతో పాటు ఉమర్‌ అక్మల్‌,అహ్మద్‌ షెహజాద్‌లు ఒకే సమయంలో అరంగేట్రం చేశారు. అయితే పాక్‌ అభిమానులు ఉమర్‌ అక్మల్‌ను కోహ్లీతో పోలుస్తూ దుమ్మెత్తి పోస్తున్నారు.కోహ్లీతో తనను పోల్చడాన్ని ఉమర్‌ అక్మల్‌ జీర్ణించుకోలేకపోపోతున్నాడు.పాక్‌ అభిమానులతో పాటు,బోర్డు తనపై ఉంచిన అంచనాలను అందుకోవడంలో అక్మల్‌ విఫలమవుతున్నాడు.దీంతో పాకిస్థాన్‌ ఆటగాళ్లపై ఒత్తిడి పెరిగింది.
ముఖ్యంగా పాక్‌ మీడియా ఉమర్‌ అక్మల్‌,అహ్మద్‌ షెహజాద్‌లను ప్యూచర్‌ స్టార్లని ప్రశంసలు కురిపిస్తుంటే గ్లోబల్‌ స్టేజిపై వీరిద్దరు ఆ అంచనాలకు చేరుకోవడంలో విఫలమవుతున్నారు.ఈ నేపథ్యంలో కోహ్లీతో తనను పోల్చవద్దని అక్మల్‌ తేల్చి చెప్పాడు.కోహ్లీ మూడవ స్థానంలో బ్యాటింగ్‌కు దిగుతాడు. దయచేసి నన్ను కోహ్లీతో పోల్చవద్దు.ఎందుకంటే నేను ఆరవ స్థానంలో బ్యాటింగ్‌ చేయడానికి క్రీజులోకి వస్తాను. ఒకవేళ పాక్‌ క్రికెట్‌ ప్యాన్స్‌,క్రీడా విశ్లేషకులు తనను కోహ్లీతో పోల్చాలనుకుంటే రెండు కండీషన్లు పాటించండి.ఒకటినా లాగే కోహ్లీని ఆరవ స్థానంలో బ్యాటింగ్‌ చేయించడం, రెండవది కోహ్లీ లాగానే తనకు వన్‌డౌన్‌లోనే బ్యాటింగ్‌ చేసే ఛాన్స్‌ఇప్పించండి. ఇంకా చెప్పాలంటే మా జట్టు వన్‌ డౌన్‌ ఆటగాడు బాబర్‌ అజమ్‌తో కోహ్లీని పోల్చడం సరైన ఆలోచన అని ఉమర్‌ అక్మల్‌ వివరించాడు.పాక్‌ తరుపున 116 వన్డేలు ఆడిన అక్మల్‌ రెండు సెంచరీలు సాధించగా,టీమిండియా తరుపున 179 వనేడలు ఆడిన కోహ్లీ 27 సెంచరీలు చేశాడు.ఇక టెస్టు క్రికెట్‌ విషయానికి వస్తే కోహ్లీ వరుసగా నాలుగు టెస్టుల్లో నాలుగు డబుల్‌ సెంచరీలు చేశాడు.అక్మల్‌కు పాక్‌ జట్టులో చోటు దక్కడమే కష్టమైపోయింది.